text: [{"text_idx": "#000000", "text": "Statsraad Lehmkuhl var\u00f0 bygt sum sku\u0301laskip i\u0301 Ty\u0301sklandi i\u0301 1914"}, {"text_idx": "#000002", "text": "Ta\u00f0 er alti\u0301\u00f0 a\u0301hugavert at si\u0301ggja sto\u0301r seglskip, og eisini er spennandi at finna u\u0301t av, hvar hesi snotulig f\u00f8r stava og eru bygd. Statsraad Lehmkuhl er ver\u00f0ins st\u00f8rsti fullriggari, sum i\u0301 1914 var\u00f0 bygt sum sku\u0301laskip til ty\u0301ska handilsflotan. Ta\u0301 \u00e6t skipi\u00f0 \u201cGrossherzog Friedrich August. Norskur rei\u00f0ari keypti skipi\u00f0 i\u0301 1923, men skipi\u00f0 var\u00f0 nakrar ma\u0301na\u00f0ir seinni selt til samtaki\u00f0 \u201cSku\u0301laskipini i\u0301 Bergen\u201d. Skriva\u00f0 i\u0301 2013"}, {"text_idx": "#000003", "text": "Tu\u0301 ma\u0301tti sni\u0301kja teg inn a\u0301 stongda \u00f8ki\u00f0 til tess at taka mynd av skipinum. (Mynd Vagnur)Samtaki\u00f0 reiddi u\u0301t sku\u0301laskipi\u00f0 til og vi\u00f0 1966 burturs\u00e6\u00f0 kri\u0301ggsa\u0301runum 1940 til 1945, ta\u0301 i\u00f0 ty\u0301skurin to\u0301k skipi\u00f0 fra\u0301 nor\u00f0monnum. Ta\u00f0 kostar no\u0301gvan pening at reka sli\u0301kt sto\u0301rt skip, og sja\u0301lvt um stu\u00f0ul fekst fra\u0301 norska statinum, eydna\u00f0ist ikki at reka skipi\u00f0. Men fo\u0301lk vo\u0301ru framvegis a\u0301huga\u00f0 i\u0301 skipinum, og fra\u0301 1968 til 1972 rak rei\u00f0arin Reksten skipi\u00f0 fyri egnu rokning, men eisini hann gav skarvin yvir. I\u0301 1978 lat rei\u00f0arin Reksten skipi\u00f0 til ein grunn eins og sluppgrunnarnir hja\u0301 okkum."}, {"text_idx": "#000005", "text": "Grunnurin rekur nu\u0301 sta\u0301siliga skipi\u00f0, sum ver\u00f0ur leiga\u00f0 til sku\u0301lar, fyrit\u00f8kur og onnur. Skipi\u00f0 er 1516 bruttotons og hevur 22 segl vi\u00f0 tilsamans 2026 fermetrar av segli. Fasta manningin telur tju\u0301gu fo\u0301lk, og 150 fer\u00f0afo\u0301lk kunnu sova umbor\u00f0. Umframt fer\u00f0afo\u0301lkafer\u00f0ir er Statraad Lehmkuhl vi\u00f0 i\u0301 no\u0301gvum tilt\u00f8kum, sum eru \u00e6tla\u00f0 sku\u0301laskipum u\u0301r \u00f8llum heiminum."}, {"text_idx": "#000006", "text": "Statraad Lehmkuhl er eftirspurt seglskip, og hv\u00f8rt a\u0301r leigar norska marinan sku\u0301laskipi\u00f0, og ty\u0301ska marinan hevur eisini leiga\u00f0 skipi\u00f0 til ungfo\u0301lk, sum vilja royna sjo\u0301gvin. (Vagnur)"}]